בשנת 1858 הוקמה באזור תחנת מעבר שסיפקה לינה ואוכל לנוסעים על הציר למערב קליפורניה בעקבות הבהלה לזהב על ידי חייל משוחרר ממלחמת ארצות הברית–מקסיקו שהתרחשה כעשור קודם לכן. כשנתיים מאוחר יותר כבר התגוררו כשתי משפחות שהכילו כעשר נפשות בסך הכל. בשנת 1885 הוקמה במקום תחנת טלגרף. ההתיישבות שהתפתחה סביב תחנת המעבר כונתה "ויקטור", אך הכינוי שונה ל"ויקטורוויל" בשנת 1901 על מנת לחסוך בלבול עם עיירה בשם דומה בקולורדו.